Erik Bodom

Erik Bodom (1829–1879) var en norsk landskapsmaler som regnes som nasjonalromantiker.

Bodom var født i Vestby og flyttet til Christiania for å gå på skole. Hans interesse for tegning var imidlertid større enn kunnskapstørsten, og han ble elev av Hans Gude i 1848, da Gude kom hjem fra Düsseldorf. I 1850 dro de sammen til Düsseldorf. Bodums første store verk, Aus dem Bondhusthal er nå i Bridgewater Gallery i London. Nasjonalgalleriet eier to av hans bilder, mens de fleste er spredt i samlinger, stort sett i Sentral-Europa.

Hans bilder skildrer landskaper med uberørt natur, enten med breer, fosser eller tjern, ofte med en melankolsk, romantisk stemning, forsterket av lysvirkninger som måneskinn. Han døde i Düsseldorf.

 Galleri 

 Fotnoter 

 Referanser 

 Litteratur 
 Kunnskapsforlagets Store norske konversasjonsleksikon




Kategori:Nasjonalromantikken
Kategori:Norske malere